Takun saka tsakanin Jamus da kuma Amirka | Labarai | DW | 11.07.2014
Takun saka tsakanin Jamus da kuma Amirka
Kasar Amirka ta kasa mayar da martani dangane da korar jami'in leken asirinta daga birnin Berlin da hukumomin tarayyar Jamus suka yi bisa sabon zargin nadar bayanai.
Gwamnatin Amirka ta ki gabatar da wata sanarwa dangane da korar babban jami'in leken asirinta da Jamus ta yi daga Berlin. Hukumomin na Jamus sun bukaci jami'in Amirkan da ya tattara nasa-yanasa ya bar kasar ne, sakamakon bankado wasu batutuwa biyu na nadar bayanai a makon da ya gabata.
Duk da cewar gwamnatin Jamus ta yi watsi da wannan batu, a siyasance ana iya cewar an sake shiga takun saka tsakanin Amirkan da Jamus, a bisa kalaman shugabar gwamnati Angela Merkel "idan hakan wani abu ne da ake ganin ya dace, ni a nawa tunanin, bata lokaci ne leken asirin wanda kuke hulda da shi, bayan akwai muhimman batutuwa da ya kamata a mayar da hankali a kansu".
Sai dai Amirkan ta ce za'a yi tattaunawar diplomasiyya kan wannan batu. A ta bakin kakakin fadar gwamnati ta White House, dangantakar Jamus da Amirka ya na da matukar muhimmanci, kasancewar suna aiki tare a fannoni daban daban. Duk da cewar a wasu lokuta ana samun sabani, Amirkan za ta ci-gaba da fuskantar wannan kalubale ta hanya madaidaiciya.
Mawallafiya: Zainab Mohammed Abubakar
Kwanan wata 11.07.2014
Rahotanni masu dangantaka Berlin, CDU, Christian Democratic Union, Angela Merkel
Muhimman kalmomi Merkel, Amurka, Asiri
Permalink https://p.dw.com/p/1CaWB
Merkel ta sauke shugaban hukumar leken asiri 18.09.2018
Shugabar gwamnatin Jamus Angela Merkel ta sauke shugaban hukumar leken asiri na cikin gida na kasa Hans-Georg Maasen daga mukaminsa inda aka yi masa sauyin wurin aiki.
Sharhi: Merkel za ta ci gaba da mulki 09.12.2018
Jam'iyya mafi girma a Jamus ta zabi ta hannun damar shugabar gwamnati Angela Merkel, Annegret Kramp-Karrenbauer a matsayin wadda za ta karbi shugabancin jam'iyar. Babbar editar DW Ines Pohl ta rubuta sharhi a kai.
Matakin ladabtarwa ga Iran daga Jamus 21.01.2019
Shugabar gwamnatin Jamus Angela Merkel ta sanar da shirin daukar sababbin matakan ladabtarwa ga kasar Iran, a matsayin martani ga leken asirin da take yi wa wasu kasashen Turai da suka hada da kasar ta Jamus.